**D I S P O Z I Ţ I A**

 **Nr. 228 din 18 mai 2021**

**privind** **constituirea Comisiei de** **analiză a** **modului în care s-au gestionat**

 **actele de procedură promovate în scopul recuperării sumelor acordate**

**cu încălcarea prevederilor Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de**

 **interes general, cu modificările și completările ulterioare**

Preşedintele Consiliului Judeţean Cluj,

Văzând Referatul nr. 17.255/11.05.2021 privind constituirea Comisiei de analiză a modului în care s-au gestionat actele de procedură promovate în scopul recuperării sumelor acordate cu încălcarea prevederilor Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările și completările ulterioare;

Având în vedere:

* art. 191 alin. (1) lit. c) şi alin. (4) lit. a), art. 499 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 23 din Legea privind finanţele publice locale nr. 273/2006, cu modificările si completările ulterioare;
* Legea nr. 94/1992 privind organizarea si functionarea Curtii de Conturi, republicată, cu modificările și completările ulterioare;
* Legea nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările și completările ulterioare;
* Hotărârea Curții de Conturi nr. 155/2014 pentru aprobarea Regulamentului privind organizarea și desfășurarea activităților specifice Curții de Conturi, precum și valorificarea actelor rezultate din aceste activități, cu modificările și completările ulterioare;
* art. 13, 15, 25, 27, 28 din Anexa la Hotărârea Consiliului Județean Cluj nr. 65/2018 privind aprobarea Regulamentului de organizare și funcționare al aparatului de specialitate al Consiliului Județean Cluj;
* Dispoziția Președintelui Consiliului județean Cluj nr. 356/2018 privind stabilirea responsabililor pentru ducerea la îndeplinire a măsurilor dispuse prin decizii ale Curții de Conturi a României - Camerei de Conturi Cluj, cu modificările ulterioare
* Decizia Curții de Conturi a României - Camera de Conturi Cluj nr. 32/2019

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ,cu modificările și completările ulterioare;

**d i s p u n e :**

**Art. 1.** **(1)** Se constituie Comisia de analiză a modului în care s-au gestionat actele de procedură promovate în scopul recuperării sumelor acordate cu încălcarea prevederilor Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările și completările ulterioare, în următoarea componență:

1. Eugenia Raluca Groza - consilier juridic
2. Anca Cosmina Rusu - consilier juridic
3. Cristina Oltean – consilier juridic.

**(2)** Comisia va proceda la o analiză în detaliu a actelor de procedură promovate, a documentelor care au stat la baza promovării actelor de procedură și va întocmi un raport în care vor fi evidențiate toate constatările.

**(3)** Raportul întocmit va conține, dacă este cazul, și propunerile motivate ale membrilor comisiei privind angajarea răspunderii civile ale persoanelor din cadrul aparatului de specialitate al Consiliului Județean Cluj, care au gestionat actele de procedură menționate la alin. (2).

**Art. 2.** Cu punerea în aplicare a prevederilor prezentei dispoziţii se încredinţează membrii comisiei.

**Art. 3.** Prezenta dispoziţie se comunică prin intermediul secretarului general al județului, în termenul prevăzut de lege, Direcţiei Generale Buget-Finanţe, Resurse Umane, membrilor comisiei precum și Prefectului Județului Cluj.

 **Contrasemnează:**

 **PREŞEDINTE, SECRETAR GENERAL AL JUDEȚULUI**

 Alin Tișe Simona Gaci